cyanic-selkie/wikianc huggingface dataset:
Ambrozu senkapi
Ambrozu senkapi ir aizsargājams valsts nozīmes arheoloģijas piemineklis Alūksnes novada Alsviķu pagasta dienvidos, uz dienvidiem no Cerkaziem, starp Paparzes upi rietumos un autoceļi V387 (Tūja – Kantorkrogs) austrumos.
Tas (2017. gada filma)
"Tas" (It) ir 2017. gada amerikāņu šausmu filma, kuras režisors ir Andress Musčieti. Filma ir Stīvena Kinga tāda paša nosaukuma romāna ekranizācija. Galvenās lomas filmā atveido Džeidens Līberers, Sofija Lilisa, Bills Skašgords, Džeremijs Rejs Teilors, Finns Volfhards un Džeks Dilans Greizers. Filmas pirmizrāde notika 2017. gada 5. septembrī. 2019. gadā paredzēts izdot filmas turpinājumu "Tas — otrā nodaļa".
Filmā septiņi pusaudži cenšas apturēt klaunu Penīvaizu, kurš nogalina bērnus Derijas mazpilsētā.
Īrija olimpiskajās spēlēs
Īrija olimpiskajās spēlēs piedalās kopš 1924. gada vasaras olimpiskajām spēlēm, kad Francijas galvaspilsētā Parīzē notika vasaras olimpiskās spēlēs. Savukārt ziemas olimpiskajās spēlēs Īrija startē kopš 1992. gada, kad tās notika Francijas pilsētā Albērvilā. Līdz šim Īrija nav piedalījusies divās olimpiskajās spēlēs — 1936. gada Berlīnes vasaras spēlēs un 1994. gada Lillehammeres ziemas olimpiskajās spēlēs.
Īrijas Olimpiskā federācija tika izveidota 1922. gadā, pagaidu administrācijas laikā pirms Īrijas brīvvalsts oficiālas nodibināšanas. Pastāv strīdi par to, vai komanda pārstāv Īrijas Republiku vai visu Īrijas salu, kurā ietilpst gan Īrijas Republika, gan Ziemeļīrija.
Īrija olimpiskajās spēlēs ir izcīnījusi 35 olimpiskās medaļas, 11 zelta, 10 sudraba un 14 bronzas medaļas. Visas šīs medaļas ir izcīnītas vasaras olimpiskajās spēlēs. 2012. gada Londonas spēles bija līdz šim Īrijai veiksmīgākās olimpiskās spēles, tajās Īrijas sportisti izcīnija 6 medaļas, 1 zelta, 1 sudraba un 4 bronzas medaļas. Visvairāk zelta medaļu, 3 medaļas, Īrijas sportisti izcīnīja 1996. gada Atlantas spēlēs. No olimpiskajiem sporta veidiem, lielākā daļa medaļu, 16 medaļas, ir izcīnītas boksā. Īrija medaļas kopumā ir izcīnījusi 6 olimpiskajos sporta veidos. Ar medaļām bagātākais Īrijas sportiste ir Mišele Smita, kura olimpiskajās spēlēs izcīnīja 4 medaļas, 3 zelta un 1 sudraba. Šīs bija arī vienīgās medaļas, kas tika izcīnījas 1996. gada Atlantas olimpiskajās spēlēs.
Medaļām bagātākie sportisti
Šajā tabulā apkopoti tikai tie sportisti, kas pēc Starptautiskās olimpiskās komitejas datiem pārstāvot Īriju ir ieguvuši divas un vai vairāk olimpiskās medaļas.
Karognesēji
Īrijas sportisti, kas nesuši valsts karogu olimpisko spēļu atklāšanas ceremonijā.
Mārtiņš Lapa
Mārtiņš Lapa, arī Lapas Mārtiņš (1846-1909), bija igauņu cilmes latviešu dzejnieks un publicists. Pirmās latviešu tautiskās atmodas ideju paudējs. Tulkotājs no vācu un igauņu valodas.
M. Lapas dzejoļi kļuva par populāru patriotisku un sentimentālu dziesmu tekstiem: "Tēvijas dziesma" ("Lai dziesmas skan daudz balsu vienībā..."), "Ak, latvju tauta, pamosties" (abi 1870), "Latviski lai atskan dziesmas" (1871), "Kaps pie Donavas" (1877), "Daugavas laivinieks un viņa mīļākā" ("Cel pāri man' par Daugavu..").
Dzīvesgājums
Dzimis Jaunkārķu muižas pagasta "Vecumos" mūrnieka ģimenē. Mācījās Jaunkārķu pagastskolā (1860-1862), ar Jura Neikena un barona Krēderena palīdzību 1866. gadā iestājās Rūjienas draudzes skolā.
Pirmās publikācijas, kas ar parakstu Märt Lapp parādījās laikrakstā "Ceļa Biedris" 1867. gadā, bija "Dziesma, ko savam skolas biedram viņa iesvētīšanas dienā dāvināju", dzejolis "Pareizi atbildēts" un uzruna "Mīļā latviešu tauta!". 1868. gada iznāca M. Lapas pirmais dzejoļu krājums "Mīlestības un mīlestības gaudu ziņģes" (2. daļa- 1877, 1884, 3. daļa - 1881), kas viegli uztveramā satura dēļ ieguva lielu popularitāti. 1869. - 1870. gadā Lapa mācījās Valmieras apriņķa skolā, 1870. - 1871. gadā bija palīgskolotājs Jaunkārķu pagastskolā, bet laikrakstā "Mājas Viesis" un "Baltijas Vēstnesis" publicēto patriotisko dzejoļu dēļ tika atlaists. 1871.-1874. gadā dzīvoja Rīgā un strādāja R. Tomsona fabrikā, tad kādā dzērienu tirgotavā, E. Plātesa tipogrāfijā, brāļu Bušu grāmatnīcā un bibliotēkā. Šajā laikā iznāca viņa otrais dzejoļu krājums "Dziesmu virkne" un vairāki stāsti, kuros izmantoti vai nu sižeti no bruņinieku laikiem, vai arī latviešu dzīves modeļi dažādās asās un nejaušību pilnās situācijās. 1874. gadā M. Lapa apmetās uz dzīvi Jelgavā, kur strādāja H. Alunāna grāmatnīcā. 1875. gadā viņš bija laikraksta "Baltijas Zemkopis" redakcijas loceklis, sarakstīja stāstus par tā laika latviešu kultūrsituāciju, rādīja pilsētā nonākušo latviešu sadzīvi, visbiežāk palikdams vācu izklaidējošās literatūras tradīciju ietvaros. No 1876. gada atkal dzīvoja Rīgā un no vācu valodas tulkoja populārus romānus. No 1880. gada laikrakstā "Baltijas Vēstnesis" Lapa publicēja rakstus par igauņu jautājumiem, 1883.- 1906. gadā bija šī laikraksta redakcijas loceklis. No igauņu valodas tulkoja F.R. Kreicvalda sastādītas "Tautas pasakas"(1888), E. Vildes un A. Kicberga stāstus, rakstīja par somu un igauņu literatūru. Par igauņiem rakstījis arī J. Dravnieka izdotajā "Konversācijas vārdnīcā". Mūža nogalē bija laikraksta "Dzimtenes Vēstnesis" redakcijas loceklis (1907-1908). Sarakstīja un sastādīja dažādas grāmatas sadzīves vajadzībām. Miris 1909. gada 21. aprīlī Rīgā, apbedīts Torņakalna kapos.
Nāves ieleja
Nāves ieleja (en), arī Detvelija, ir tektoniska starpkalnu ieplaka Mohaves tuksnesī, Austrumkalifornijā, ASV. Tā ir viszemāk zem jūras līmeņa novietotā un sausākā vieta Ziemeļamerikā, kā arī karstākā vieta Ziemeļamerikā. Nosaukumu ieguva 1849. gadā, kad šeit gāja bojā zelta meklētāju grupa ūdens trūkuma dēļ.
Zemākais punkts ielejā atrodas 86 m zem jūras līmeņa, kas ir tikai 136 km attālumā no kontinentālās ASV augstākā punkta Vitni kalna (4421 m). Nāves ieleja ir viena no pasaulē dziļākajām un tuksnešainākajām bezūdens ieplakām. Nāves ielejā tāpat ir tikusi fiksēta pasaulē augstākā gaisa temperatūra — 1913. gada 10. jūlijā tika izmērīti 56,7 °C.
Nāves ieleja atrodas netālu no Kalifornijas un Nevadas štatu robežas, tā veido lielāko daļu Nāves ielejas nacionālā parka. Nāves ieleja ir aptuveni 7,8 tūkstošus km2 liela.
DiscoverCars.com
2020. gada sākumā DiscoverCars.com piedāvāja iespēju īrēt automašīnu vairāk nekā 8000 vietās 137 pasaules valstīs. Uzņēmums sadarbojas ar visiem lielākajiem auto izīrētājiem pasaulē, tostarp Hertz, Alamo, Europcar, National un SIXT, kā arī ar tādiem tūrisma nozares metameklētājiem kā Kayak, Skyscanner, Jetcost, Liligo u.c. Uzņēmuma galvenā mītne atrodas Rīgā.
Darbība un pakalpojumi
DiscoverCars.com tika dibināts 2013. gadā Latvijā ar nosaukumu Discover Car Hire. 2019. gada nogalē uzņēmums mainīja nosaukumu uz DiscoverCars.com.
DiscoverCars.com palīdz saviem lietotājiem salīdzināt auto īres piedāvājumus dažādās vietās visā pasaulē. Uzņēmuma mājaslapā tiek piedāvāta iespēja apskatīt un salīdzināt automašīnu cenas, modeļus un pieejamību konkrētos datumos. Tāpat tur iespējams iepazīties ar citu lietotāju atstātām atsauksmēm un iegūt informāciju par to, kā veiksmīgi izvēlēties starp dažādiem piedāvājumiem.
DiscoverCars.com arī ļauj salīdzināt dažādu autoīres uzņēmumu sniegtos pakalpojumus un īres nosacījumus, kā arī garantēt nemainīgu auto īres cenu automašīnas saņemšanas un nodošanas brīdī.
DiscoverCars.com sadarbojas gan ar lieliem un starptautiskiem auto izīrētājiem kā Hertz, Alamo, Dollar un Thrifty, gan ar maziem auto īres uzņēmumiem, kas specializējas konkrētu valstu vai reģionu apkalpošanā. Uzņēmuma mājaslapā iespējams savlaicīgi veikt auto īres rezervāciju, nedodoties uz auto izīrētāja mājaslapu. Automašīnu iespējams rezervēt, gan veicot pilnu priekšapmaksu, gan tikai daļēju priekšapmaksu un atlikušo summu samaksājot vēlāk vai klātienē.
Darbinieki
DiscoverCars.com galvenais birojs atrodas Rīgā un liela daļa uzņēmuma darbinieku ir Latvijas pilsoņi, taču uzņēmuma kolektīvs ir starptautisks un tajā strādā daudz ārvalstu speciālistu. 2019. gada jūnijā uzņēmumā strādāja darbinieki arī no Krievijas, Portugāles, Itālijas, Francijas, Turcijas, Ēģiptes, Alžīrijas, Azerbaidžānas, Marokas, Brazīlijas, ASV un citām pasaules valstīm.
2014. gadā uzņēmumā strādāja tikai viens darbinieks, 2015. gadā — divi, 2016. gadā — pieci, 2017. gadā — 27 darbinieki, 2019. gadā — 55 darbinieki, bet 2020. gadā — jau vairāk nekā 70 darbinieki.
Attīstība un biznesa modelis
Kopš uzņēmuma dibināšanas DiscoverCars.com ik gadu ir piedzīvojis strauju kompānijas apgrozījuma pieaugumu. 2014. gadā uzņēmuma apgrozījums bija €266,728, 2015. gadā — €343,125, 2016. gadā — €1,112,117, 2017. gadā — €3,530,381, bet 2018. gadā — jau €6,452,146.
DiscoverCars.com pakalpojumus visvairāk izmanto, īrējot automašīnas ASV, Portugālē, Itālijā, Apvienotajā Karalistē un Francijā. Pilsētas, ko visvairāk apmeklē uzņēmuma klienti, ir Orlando un Miami Floridas štatā ASV, Čikāga Ilinoisas štatā ASV, Lisabona un Portu Portugālē, Londona Apvienotajā Karalistē, Dublina Īrijā, Reikjavika Islandē un Oklenda Jaunzēlandē. Uzņēmuma mājaslapu visvairāk apmeklē lietotāji no ASV, Lielbritānijas, Francijas, Polijas un Krievijas.
Saskaņā ar Similar Web datiem, 2019. gada jūnijā DiscoverCars.com bija 15. populārākais auto īres uzņēmums pasaulē. 2018. gada jūnijā uzņēmuma mājaslapu apmeklēja 300 000 lietotāju, bet 2020. gada janvārī— jau 660 000 lietotāju.
DiscoverCars.com ir izveidojis sadarbības programas ar dažādām augstākās izglītības iestādēm ASV, tostarp Nevadas Universitāti, Kalifornijas Mākslas Institūtu, Dixie universitāti Jūtā Volunteer State koledžu Tenesī, un Fērfaksas Universitāti Virdžīnijā.
2020. gada martā DiscoverCars.com, līdzīgi kā daudzi citi auto īres nozares uzņēmumi, piedzīvoja nozīmīgu kritumu veiktajās rezervācijās saistībā ar COVID-19 pandēmijas izplatību pasaulē. Vienlaikus uzņēmums ziņoja par lokālā tūrisma pieaugumu atsevišķu valstu ietvaros.
Tehnoloģijas
DiscoverCars.com kļuva par vienu no pirmajiem auto īres uzņēmumiem pasaulē, kas sāka izmantot AMP (Accelerated Mobile Pages) tehnoloģiju. Kā ziņoja vairāki starptautiski tehnoloģiju mediji, AMP izmantošana ļāva uzņēmumam ievērojami uzlabot veikto rezervāciju procentu un citus nozīmīgus biznesa rādītājus.
Pētījumi
Tā paša gada septembrī uzņēmuma lietotāji balsoja par skaistākajiem ceļojumu galamērķiem pasaulē, ko iepazīt ar automašīnu — par tiem tika nosaukti Spānijai piederošā Grankanārijas sala Atlantijas okeānā, Turcijas trešā lielākā pilsēta Izmira, Austrālijas ziemeļaustrumu pilsēta Kērnsa un Horvātijas otrā lielākā pilsēta Splita.
2019. gada maijā uzņēmums publiskoja starptautisku pētījumu par to, kā dažādās valstīs atšķiras likumi un soda apmēri par braukšanu pie stūres reibumā.
2019. gada NBA izslēgšanas spēles
2019. gada Nacionālās basketbola izslēgšanas spēles bija turnīrs pēc [https://lv.wikipedia.org/w/index.php?title=2018.—2019._gada_NBA_sezona&summary=%2F%2A+ievads+%2A%2F+ 2018.—2019. gada NBA regulārās sezonas] beigām. Izslēgšanas spēles 2019. gadā sākās 13.aprīlī un noslēdzās 13. jūnijā. Par 2018.-2019. gada NBA sezonas čempioniem kļuva Toronto "Raptors" komanda.
Livosteus grandis
Livosteus grandis ir kokkosteīdu artrodiru suga. Tās pārstāvji dzīvoja augšdevonā, frānas laikmeta sākumā (Gaujas svītas apakšdaļa). Sugu pirmo reizi kā Coccosteus livonicus aprakstīja Valters Gross 1933. gadā. 1962. gadā padomju paleontoloģe Olga Obručeva sugu pieskaitīja jaunajai livoseju ģintij. Sugas holotips ir posterior laterale kauls no Lenčupes (Gaujas pieteka) atseguma Cēsu apkārtnē, Latvijā (gaujas svīta). Nosaukums Livosteus grandis nozīmē lielais (no latīņu grandis – liels) livostejs. Suga bija izplatīta Latvijā, Gaujas (pie Rakstu mājām), Sintupes (Cēsu rajonā), Raunas labā krasta un Abavas (pie Lējēju mājām) atsegumos gaujas svītas apakšdaļā.
2019. gada NBA izslēgšanas spēles
Austrumu konferences finālā savā starpā tikās Toronto "Raptors" un Milvoki "Bucks" komandas. Savukārt, Rietumu konferences finālā tikās Goldensteitas "Warriors"  un Portlendas "Trail Blazers" klubi. Finālsērijā savā starpā sacentās Goldensteitas "Warriors" un Toronto "Raptors" vienības, kur ar rezultātu 4-2 finālsērijā uzvarēja Toronto "Raptors". Par finālsērijas vērtīgāko spēlētāju tika atzīts Kavai Lenards, kurš vidēji spēlē guva 26,6 punktus. Kavai Lenards pievienojās Karīmam Abdulam Džabaram un Lebronam Džeimsam kā vienīgie spēlētāji, kas uzvarējuši finālsērijas vērtīgākā spēlētāja titulu ar vairāk nekā vienu komandu.
2018. gada sezonas čempioni bija Goldensteitas "Warriors", kuri titulu ieguva arī 2017. gadā.
Livosteji
Apraksts
Ģinti pārstāv liela izmēra zivis ar horizontāli saplacinātām galvas un vidukļa bruņām. Bruņu garums, iespējams, sasniedza 80 cm. Kauli izceļas ar masīvumu. Kaulu ornamentējumu veido lieli (diametrā līdz 3 mm), plakani, bieži vien reti un haotiski izvietoti pauguriņi. Spinale kauls ir īss un izliekts.
Salīdzinājums
Livosteju pārstāvji ir būtiski lielāki par kokkostejiem (Coccosteus) un daudziem plordosteju (Plourdosteus) ģints pārstāvjiem. Livosteju bruņu kauli atšķiras ar lieliem izmēriem, masīvumu un ornamentēti ar lielākiem pauguriņiem, nekā citas zināmās kokkosteīdas. Spinale kaula forma (trīsstūrveidīga, īsa un knābjveidīga) ir raksturīga tikai šai sugai. Citām kokkosteīdu dzimtas ģintīm spinale kauls ir pagarināts un tievāks.
Jamani
Jamani (pašnosaukums: yámana) vai jagani ir viena no Ugunszemes aborigēnajām tautām Argentīnā un Čīlē. Līdz 20. gadsimta sākumam apdzīvoja Ugunszemes arhipelāga dienvidu salas. Tiek uzskatīta par pasaulē vistālāk dienvidos dzīvojošo tautu. Mūsdienās apmēram 1500 cilvēku sevi uzskata par jamaniem (galvenokārt metisi); daļa no tiem dzīvo nelielās kompaktās kopienās pie Puertoviljamsas (Vilja Ukika), Ušvajas (Pajakoala) un Puntaarenasas (Lomsapakuta). Sadzīvē pārgājuši uz spāņu valodu; pēdējā jamanu valodas pratēja dzimtās valodas līmenī Kristīne Kalderona mira 2022. gada februārī.
Izcelsme
Pastāv divas galvenās hipotēzes par jaganu ierašanos viņu apmetnes vietās:
Vēsturiski jamani piekopa jūras nomadu dzīvesveidu — klejoja laivās gar Ugunszemes arhipelāga dienviddaļas salu piekrasti. Salu krastos tika ierīkotas apmetnes; tās netika pastāvīgi apdzīvotas, bet regulāri atkārtoti apmeklētas. Galvenā nodarbošanās bija jūras dzīvnieku medības un vēžveidīgo un molusku vākšana.
Adaptēšanās klimatam
Jamani apdzīvoja salas tundras klimata joslā, kur vidējā gaisa temperatūra gada laikā svārstās no 0° līdz +10° C. Raksturīgi bieži nokrišņi un stiprs vējš. Neskatoties uz to, līdz ilgstošam kontaktam ar eiropiešiem jamani faktiski nelietoja apģērbu. Spēju izdzīvot skarbajā klimatā nodrošināja:
Kontakti ar kolonizatoriem
Pirmie kontakti ar eiropiešiem jamaniem bija 1577.—1578. gadā, kad Frensisa Dreika ekspedīcijas kuģi vētras laikā nomaldījās no kursa un tika aiznesti uz arhipelāga dienvidiem, kur sastapās ar iezemiešiem, visticamāk jamaniem vai kaveskariem.
Vēlākos gados jamani biežāk nekā citas ugunszemiešu tautas kontaktējās ar eiropiešiem. Selknamu un kaveskaru eksoetnonīmi «oni» un «alakulufi» cēlušies no jamanu valodas un nozīmē attiecīgi ‘ziemeļnieki’ un ‘gliemeņu ēdāji’. Eiropiešiem jamani bija zināmi kā ugunszemieši (en, es), bet vēlāk šis termins tika attiecināts arī uz pārējiem Ugunszemes iedzimtajiem — selknamiem, kaveskariem un haušiem.
Intensīvi kontakti ar eiropiešiem sākās 19. gadsimta beigās līdz ar Ugunszemes zelta drudzi. Jamanu vidū strauji izplatījās eiropiešu ievazātās infekcijas slimības (masalas, tuberkuloze u.c.), pret kurām jamaniem un citiem ugunszemiešiem nebija imunitātes un to skaits dažu desmitgažu laikā samazinājās desmitkārtīgi. 1911. gadā dzīvi bija palikuši tikai ap 100 jamanu.
Valoda
Mūdienās jamani saziņā pārgājuši uz spāņu valodu. Jamanu valoda, kuru sākotnēji lietojuši jamani, ir valodnieciski izolēta un nav radniecīga nevienai citai valodai. Daļa pētnieku tomēr norāda uz zināmu saikni ar kaveskaru un mūsdienās izzudušo čonu valodu. Čīles valdība veic zināmus pasākumus valodas atdzīvināšanai — izdota ilustrēta vārdnīca un plānots organizēt tā saukto valodas ligzdu Mehiljonesas komūnā pie Puertoviljamsas.
Daugavas zvejnieku dziesma
Daugavas zvejnieku dziesma ir latviešu kora dziesma ar Friča Brīvzemnieka vārdiem, kuras Baumaņu Kārļa versija pirmo reizi atskaņota 1873. gada Pirmajos vispārīgajos latviešu dziedāšanas svētkos. Pēc dziesmusvētku pētnieka Valentīna Bērzkalna domām šī dziesma parāda komponista Baumaņu Kārļa līdzekļu trūkumu, un tai nav nedz spilgtākas melodikas, nedz harmoniskas dzīvības. To drīz vien izkonkurēja ar to pašu tekstu komponētā Ādama Ores dziesma "Daugaviņa, māmuliņa", kas laika straumē ieguva tautas dziesmas popularitāti kā cēlonis bija dziesmas īsums un lipīgākā meldija, kaut citādi arī Ores darba muzikālā vērtība niecīga.
Vēsture
Dzejolis ar nosaukumu "Veco daugavnieku dziesma" publicēts presē ap 1870. gadu, kad Brīvzemnieks strādāja par skolotāju Rjazaņā un Maskavā un vāca folkloru Latvijā.
Kārlis Baumanis kopš 1860. gada strādāja par vācu valodas pasniedzēju Pēterburgas Reformātu skolā un bija "Pēterburgas Avīžu" līdzstrādnieks (1862-1865), kur tolaik darbojās arī Krišjānis Valdemārs un Auseklis. Jau Cimzes seminārā viņš bija iemācījies vācu mūzikas garā harmonizēt tautasdziesmas, 1865. gadā Baumanis ņēma klavierspēles privātstundas pie Pēterburgas konservatorijas profesora F. Černija.
Svarīgs pavērsiens viņa dzīvē bija ievēlēšana par Rīgas Latviešu biedrības runasvīru un Dziedāšanas komisijas locekli 1870. gadā, kur viņš rosīgi piedalījās Pirmo vispārīgo latviešu dziedāšanas svētku sagatavošanā. 1870. gadu sākumā radās Baumaņu Kārļa pirmās latviešu oriģināldziesmas, ko iekļāva dziesmu svētku programmā.
Raibā vabole
Raibā vabole (la) ir skarabeju dzimtas vaboļu suga.
Izplatība
Izplatīta Austrumeiropā, Polijā, Vācijā, Beļģijā, Anglijas dienvidos, Francijā, Itālijā, Zviedrijas dienvidos, Austrijā, Ungārijā, Bulgārijā, Grieķijā, un bijušajās Čehoslovākijā un Dienvidslāvijā. Introducēta Ziemeļamerikā.
Pieaugušās vaboles apraksts
Raibo vaboļu ķermenis ir 25–40 mm garš, brūnā krāsā ar baltiem punktiem uz segspārniem. Ūsiņas ir ar plāknīšu vāli, kura sastv no septiņiem lieliem plāknītem tēviņiem un pieciem nedaudz mazākiem plāknītem mātītēm.
Preimaginālo stadiju apraksts
Kāpuri ir līdz 70 mm gari.
Ekoloģija
Pieaugušās vaboles vāc ziedputekšņus un barojas uz magonēm (Papaver). Kāpuri barojas ar koku un zāļaugu saknēm, bojājot tos. Raibā vabole bojā tādus kokus kā nokarenais bērzs vai priede.
Dabiskie ienaidnieki un simbionti
Uz raibās vaboles kāpuriem parazitē dažādi divspārņu kārtas pārstāvji, tai skaitā:
Microphthalma europaea no kāpurmušu dzimtas ir parazitoīds, kurš parazitē uz raibās vaboles pēdējās stadijas kāpuriem.
Ar raibo vaboli asociācijā dzīvo Pristionchus americanus (ASV) nematodes no Diplogastridae dzimtas. Steinernema glaseri nematodes no Steinernematidae dzimtas parazitē uz raibās vaboles un spēj nogalināt to.
Sancassania polyphyllae sugas ērcītes barojas uz raibo vaboļu līķiem vai ar entomopatogēnām nematodēm inficētām jaunām vabolēm. Uz vaboles ķermeņa var dzīvot ektoparazītiskas ērcītes. Tai skaitā:
Vabole lauksaimniecībā
Raibās vaboles kāpuri ir nozīmīgi kastaņa un dažādu lauksaimniecisku kultūraugu kaitēkļi.
Imeretija
Imeretija jeb Imeretijas mhare (ka, Imeretis mxare, ) ir Gruzijas mhare (administratīvs reģions) un vēsturisks novads Rietumgruzijā, Rioni upes un tās pieteku baseina vidusdaļā. Reģiona iedzīvotāji (imeretieši) runā gruzīnu valodas imeretiešu dialektā, agrāk atšķīrās ar kultūras un sadzīves iezīmēm.
Reģiona centrs ir Kutaisi. Daļu reģiona teritorijas Sačheres pašvaldībā kontrolē neatzītā Dienvidosetija. Ģeogrāfiski Imeretiju iedala Augšas un Lejas Imeretijā.
Netālu no Chaltubo pilsētas apmēram 10 kilometru attālumā no Kutaisi atrodas lielākā Gruzijas ala — Kumistavi ala, ko 2010. gadā pārdēvēja par Prometeja alu
Daba
Meži klāj 2,5 tūkstošus km2 (38%) reģiona teritorijas, galvenokārt kalnu rajonos. Kalni sasniedz līdz 2850 augstumu virs jūras līmeņa. Reģionā atrodas Boržomi—Haragauli nacionālais parks vairāk kā 850 km2 platībā. Imeretijas lielākā daļa atrodas mitra subtropu klimata zonā.
Vēsture
Antīkajā periodā Imeretijas teritorija bija iekļauta Kolhīdas (Egrisi) valstī un neliela daļa arī Kartlijai (Ibērijai) pakļautajā vasaļvalstī Argveti, caur to veda Zīda ceļš. 3.—7. gadsimtā par šīm zemēm strīdējās grieķi un persieši. 523. gadā Kolhīdas ķēniņš pieņēma kristietību kā valsts reliģiju. 8. gadsimtā sākās cīņas ar iebrukušajiem arābiem, gadsimta beigās Rietumgruzija atdalījās no Bizantijas kā neatkarīga valsts ar galvaspilsētu Kutaisi.
15. gadsimta beigās izveidojās neatkarīga Imeretijas Karaliste (tāpat kā Kartlija un Kahetija). 16. gs. beigās Imeretijas Karalistes teritorija aprobežojās ar Imeretijas novada teritoriju. 1555. gadā Imeretiju pakļāva Osmaņu impērija un maksāja meslus ar vergiem vai naudu un precēm, feodāļu karus pavadīja vergu tirdzniecības uzplaukums. Karalis Solomons I (1752—1784) spēja stiprināt centrālo varu. Viņš aizliedza vergu tirdzniecību un centās apvienot visu rietumu Gruziju. Solomona I daudzgadīgajā karā ar turkiem atzīmējama uzvara 1757. gadā un militāra alianse ar Kartlijas karali Irakliju II 1758. gadā.
18. gadsimtā Imeretijas karaļi atkārtoti lūdza palīdzību Krievijai, 1769. gadā Katrīna II nosūtīja ģenerāļa Totlēbena korpusu uz Gruziju. Totlēbens ieņēma Kutaisi un aplenca Poti cietoksni, šie militārie panākumi ietekmēja turpmākās miera sarunas ar Turciju: Kučuk-Kainardžas Krievijas un Turcijas līgums 1774. gadā atcēla osmaņu varu pār Imeretiju un Totlēbena iekarotie cietokšņi netika atgriezti turkiem. 1811. gadā Imeretija kļuva par Krievijas Impērijas Imeretijas apgabalu.
Administratīvais iedalījums
Administratīvi Imeretija ir sadalīta 11 pašvaldībās jeb municipalitātēs (līdz 2006. gadam — rajonos) un 1 novada pakļautības pilsētā:
Apdzīvotās vietas
Saskaņā ar 2014. gada skaitīšanu no novada 533 906 iedzīvotājiem 530 288, jeb 99,32%, bija gruzīnu tautības. Ievērojamākais etniskais mazākums bija krievi (0,26%).
Pilsētas
Uz 2018. gada 1. janvāri reģionā bija 507 038 iedzīvotāji, uz 2014. gada 1. janvāri — 703 300 cilvēku un 2009. gadā — 693 500 cilvēku.
Saimniecība
Imeretijā ir 4 HES, izplatīta augļu un dārzeņu audzēšana un svarīgas minerālu atradnes, no kurām lielākās atrodas Čiaturā (mangāna rūda), Tkibuli un Gelati (akmeņogles), kā arī marmora, kaļķakmens un māla atradnes.
Tūrisms
Pazīstamākās arhitektūras apskates vietas Imeretijā ir Bagrati katedrāle, Gelati klostera komplekss, Mocametas klosteris, antīkā Šorapani pils, antīkajā laikmetā dibinātās pilsētas Vani un Kutaisi. Sataplijas dabas rezervātā ir alas ar kristāliem un saglabājušās dinozauru pēdas. Ar veselības avotiem bagātajā reģionā ir 53 kūrorti, no kuriem pazīstamākie ir Chaltubo, Sairme un Sulori. Pasaulē pazīstams ir "Boržomi" minerālūdens.
Sofija Lilisa
Sofija Lilisa (en, dzimusi ) ir amerikāņu aktrise.
No 7 gadu vecuma mācījusies Lī Strasberga Teātra un kino institūtā. Kā aktrise debitējusi 2013. gadā. Ieguva popularitāti 2017. gadā, kad attēlojusi Beverlijas Maršas lomu filmās "Tas" un filmas 2019. gada turpinājumā – "Tas 2". Atveidoja galveno lomu seriālā I Am Not Okay with This. Filmējās arī HBO miniseriālā Sharp Objects (2018) un filmā Nancy Drew and the Hidden Staircase (2019).
Desetīna
Desetīna (la; ru) bija zemes laukuma mērvienība Krievijas impērijā līdz 1918. gada 14. septembrim, kad šo mērvienību pārstāja lietot jaunajos mērījumos (kopš 1927. gada to nelietoja vispār). Viena desetīna bija 1,0925 hektāri.
Latvijas teritorijā mērvienība tika lietota līdz 1924. gadam, kad tika ieviesta metriskā sistēma.
Pīrsona korelācijas koeficients
Pīrsona korelācijas koeficients, kas pazīstams arī kā r, R, vai Pearson r, ir lineārā attiecību stipruma un virziena rādītājs starp diviem mainīgajiem lielumiem, kas ir to mainīgo lielumu kovariācija, kuri dalīti ar ražojumu, uz kuriem attiecas to standartnovirzes. Tas ir pazīstamākais un visbiežāk izmantotā korelācijas koeficienta veids; ja terminu “korelācijas koeficients” izmanto bez papildu kvalifikācijas, tas parasti attiecas uz Pīrsona produktu pieprasījuma korelācijas koeficientu.
Aknīstes pilskalns
Aknīstes pilskalns jeb Susējas pilskalns ir pilskalns, kas atrodas Jēkabpils novada Aknīstes pilsētas dienvidrietumos, Dienvidsusējas upes ielejas kreisajā krastā.
Pilskalnu 1899. gadā Kauņas guberņas arheoloģiskajā kartē atzīmēja Fjodors Pokrovskis (tolaik Aknīste atradās Kauņas guberņā). Pilskalns ierīkots 15-20 metrus augstā stūrī starp Susējas upes ieleju un Saltupes gravu. Pilskalna plakums (40x40 m liels, četrstūrains) no līdzenās puses norobežots ar divien izliktiem grāvjiem un trijiem vaļņiem. Tautā Aknīstes pilskalns saukts arī par Franču vai Zviedru skansti un tiek saistīts ar 1812. gada kara notikumiem, tomēr pilskalna nocietinājumu veids nav identificējams ar XVIII vai XIX gadsimta militārajiem nocietinājumiem. Pilskalna plakumā ir pelēcīgs kultūrslānis, tajā atrasta ripas trauka lauska, kas varētu liecināt par pilskalna relatīvo vēlumu.
Zalktenes
Zalktenes (la) ir timēliju dzimtas ģints, kuras dabiskais izplatības areāls ir Azoru salās, Ziemeļāfrikā un Eirāzijā — no Eiropas līdz Filipīnu ziemeļiem. Ģintī ir klasificētas aptuveni 100 sugas, no kurām Latvijā ir sastopama viena — parastā zalktene (Daphne mezereum).
Stadijs
Stadijs, stadija, stadions (grc) ir attāluma mērvienība senās pasaules mēru sistēmā, kas sākotnēji tika ieviesta Babilonā, bet pēc tam to pārņēma grieķi, iedodot tam savu grieķisko nosaukumu. Šī mērvienība nav pārāk noteikta. Babilonā par stadiju uzskatīja attālumu, kuru cilvēks noiet mierīgā tempā laika sprīdī no pirmā saules stara parādīšanās saullēkta laikā līdz brīdim, kad viss saules disks parādās virs horizonta. Ja šī saules uzlēkšana turpinās apmēram divas minūtes, tad pa šo laiku cilvēks vidējā gaitā var noiet no 185 līdz 195 metriem. Kā redzams, šis mērs ir diezgan nosacīts.
Grieķu stadijs ir 600 Hērakla soļu attālums. Pēc nostāsta, tieši tik soļus Hērakls spēja spert no brīža, kad pirmie saules stari pacēlās virs Krona paugura Olimpijā, līdz brīdim, kad visa saule pacēlās virs zemes.
Ir sastopami dažādas stadiju vērtības:
Kāds tieši stadijs tika lietots Olimpisko spēļu distances noteikšanai, precīzi nav zināms. Daži zinātnieki olimpisko stadiju ievieš 192,27 metru garumā.
Latvijas Jaunatne
"Latvijas Jaunatne" bija Latvijas Sarkanā Krusta Jaunatnes izdevums. Laikraksta formāts bija piemērots skolu jaunatnei un iznāca 1 reizi mēnesī, izņemot jūliju un augustu, sākot gada izdevumu numerāciju no septembra. Laikraksts bija izplatīs vairāk nekā 1000 skolās Latvijā, biedriem, abonentiem Latvijā un ārzemēs. Žurnāla birojs atradās Rīgā, Skolas ielā 1.
Saturs
Laikrakstā bija publicēti stāsti, ceļojumu un piedzīvojumu apraksti no Latvijas un ārzemju literatūras, pasakas, dzejas, populārzinātniski raksti par jaunizgudrojumiem dažādās nozarēs, fotogrāfijas, zīmējumi, kā arī izklaidējošie materiāli. Bija publicēta Latvijas Sarkanā Krusta Jaunatnes hronika, darbības pārskati un cits.
Papuasi
Papuasi (en, cēlies no ms — ‘sprogains’) ir cilšu grupa, kas dzīvo Jaungvinejā, kā arī citās Melanēzijas salās un runā papuasu valodās. Tiek pieskaitīti pie Melanēzijas rases. Viņu galvenā nodarbošanās ir zemkopība, kas tomēr ir primitīva, piekrastē — arī zvejniecība.
2007. gada FIFA Pasaules kauss sievietēm
2007. gada FIFA Pasaules kauss sievietēm bija piektais FIFA Pasaules kauss sievietēm. Tas norisinājās Ķīnā, laika posmā no 10. līdz 30. septembrim. Par Pasaules kausa uzvarētāju otro reizi turnīra vēsturē kļuva Vācijas izlase, kas finālā uzvarēja Brazīlijas izlasi.
Pasaules kausa finālturnīrā piedalījās 16 valstsvienības.
Olimpiskie sportisti no Krievijas 2018. gada ziemas olimpiskajās spēlēs
'''Olimpiskie sportisti no Krievijas 2018. gada ziemas olimpiskajās spēlēs''' bija sportisti no Krievijas, kas startēja 2018. gada ziemas olimpiskajās spēlēs zem olimpiskā karoga. Starptautiskā Olimpiskā komiteja liedza šajās spēlēs Krievijas sportistiem startēt zem sava karoga, jo Krievijas sportisti bija iesaistīti valsts finansētā dopinga sistēmā, kuru izgaismoja Maklarena ziņojums.
Medaļnieki un labākie rezultāti
Labākajos rezultātos ir iekļauti visi medaļnieki vai līdz desmit sportistiem ar visaugstāk iegūtajām vietām
Bobslejs
* – Norādīts pilots
Frīstaila slēpošana
Kvalifikācijas leģenda: FA – Kvalificējas cīņai par medaļām; FB – Kvalificējas cīņai par mierinājumu
Snovbords
Kvalifikācija leģenda: FA – kvalificējas cīņai par medaļām; FB – kvalificējas cīņai par mierinājumu
Sojuz TMA-18M
Sojuz TMA-18M (Союз ТМА-18М) bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Tas orbītā palaists 2015. gada septembrī; uz zemes atgriezās 2016. gada martā.
Apkalpe
Kuģa Sojuz TMA-18M apkalpe augšupceļā un lejupceļā:
Sākotnēji lidojuma dalībnieka vieta augšupceļam bija paredzēta angļu dziedātājai Sārai Braitmenai. 2015. gada pavasarī viņa sāka kosmonautu apmācības kursu Krievijā. 13. maijā Braitmena paziņoja, ka ģimenes apstākļu dēļ atliek lidojumu kosmosā. Viņas vietā tika izvēlēts Kazahstanas pārstāvis Aidins Aimbetovs.
Dublējošā apkalpe:
Lidojuma gaita
Sojuz TMA-18M tika palaists 04:37:42  UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Saslēgšanās ar staciju notika 4. septembrī 07:39 UTC pie Poisk moduļa. Tuvošanās un saslēgšanās operācijas notika automātiskā režīmā.
No stacijas Sojuz TMA-18M atvienojās 01:02:30 UTC. Zemi nolaižamais aparāts sasniedza 04:25:27 UTC, 147 km uz dienvidaustrumiem no Žezkazghanas Kazahstānā. Lidojuma ilgums — 181 dienas 23 stundas 48 minūtes.
Kelijs un Korņijenko pirmoreiz SKS vēsturē kosmosā bija pavadījis gandrīz gadu (340 dienas).
Phataja
Phataja (th, ) ir pilsēta Taizemes centrālajā daļā, Čonburi provincē. 2019. gadā pilsētā dzīvoja 120 tūkstoši iedzīvotāju. Phataja atrodas aptuveni 150 km uz dienvidaustrumiem no Bangkokas, Bangkokas līča austrumu krastā, Siāmas līča ziemeļos. Tā skaisto pludmaļu dēļ ir ļoti iecienīta tūristu vidū.
PHH Group
PHH Group Oy ir Somijā reģistrēta tiešsaistes mazumtirdzniecības uzņēmumu pārvaldītājsabiedrība. Tā vairākuma akcionārs ir investīciju uzņēmums Mid Europa.
PHH Group meitas uzņēmumi:
Vēsture
2021. gada 31. martā tika paziņots, ka MCI grupas fondi par 37 miljoniem eiro pārdos Lietuvas mazumtirdzniecības uzņēmumu Pigu Luksemburgā reģistrētajam fondam MEP Shelfco VIII, ko kontrolē Centrāleiropas ieguldījumu fondu pārvaldnieks Mid Europa V Management Limited. Turklāt Mid Europa bija vienojusies ar MCI.Euroventures un Pigu un Igaunijas Hobby Hall Group OÜ īpašniekiem par Pigu un Hobby Hall Group apvienošanu. Pēc konkurences institūciju atļaujas saņemšanas darījums tika pabeigts 2021. gada 17. jūnijā, un Mid Europa kluva par grupas vairākuma akcionāru. Uzņēmumu UAB Pigu un Hobby Hall Group OÜ pārvaldīšanai 2022. gada 20. janvārī Somijā tika reģistrēts uzņēmums PHH Group Oy.
Mangulis
Mangulis (sieviešu dzimtē Mangule) ir latviešu cilmes uzvārds. Cilvēki ar šo uzvārdu:
Nīmas "Olympique"
Nīmas "Olympique" (fr) ir Francijas futbola klubs no Nīmas. Klubs ir dibināts 1937. gadā, pašlaik spēlē Francijas futbola augstākajā līmenī — 1. līgā (Ligue 1). Mājas spēles aizvada Stade des Costières.
Kluba futbolisti ir četras reizes kļuvuši par Francijas vicečempioniem un trīsreiz spēlējuši Francijas kausa finālā. 1950. gadā ir uzvarējuši Francijas 2. līgā.
Pigu
UAB Pigu ir Lietuvas tiešsaistes mazumtirdzniecības uzņēmums. Tā mātes uzņēmums ir Somijā reģistrēta pārvaldītājsabiedrība PHH Group Oy, ko pārvalda investīciju uzņēmums Mid Europa. Uzņēmums ir dibināts 2007. gadā. Tā galvenais birojs ir Viļņā.
Vēsture
2007. gada jūnijā Lietuvā tika dibināts uzņēmums UAB Pigu. 2008. gadā tika palaists interneta veikals pigu.lt.
2011. gadā UAB Pigu iegādājās arī vienu no lielākajiem un vecākajiem interneta veikaliem Latvijā 220.lv. 2013. gadā Pigu grupa ieguva Igaunijas elektroniskās tirdzniecības uzņēmuma Dlb Trading OÜ kontrolpaketi, kas pārvaldīja interneta veikalu dlb.ee Igaunijā (tagad kaup24.ee) un dlb.fi Somijā. 2014. gads tika iegādāts Lietuvas uzņēmums UAB Sau.lt, kas pārvaldīja sieviešu preču interneta veikalu, tādējādi nostiprinot savas pozīcijas parfimērijas, kosmētikas, bērnu preču un apģērbu jomā.
Bērbanka
Bērbanka (en) ir pilsēta Losandželosas apgabalā, Kalifornijā, ASV. Tā atrodas 19 km attālumā no Losandželosas centra. Saskaņā ar 2010. gada ASV tautas skaitīšanas datiem, pilsētā dzīvo vairāk nekā 103,3 tūkstoši cilvēku.
Pazīstama kā "pasaules mediju galvaspilsēta" (Media Capital of the World), tā atrodas netālu no Holivudas, šeit atrodas vairāku mediju un izklaides industrijas uzņēmumu vadība vai svarīgas producēšanas vietas, tai skaitā The Walt Disney Company, Warner Bros. Entertainment, Warner Music Group, Nickelodeon un Insomniac Games.
FC Arouca
FC Arouca (pt) ir Portugāles futbola klubs no Arokas pilsētas.
Alina Vuka
Alina Vuka (ro; dzimusi ) ir rumāņu brīvā stila cīkstone, 2016. gada vasaras olimpisko spēļu dalībniece.
Biogrāfija
Cīņas sporta noslēpumus viņa sāka apgūt 10 gadu vecumā. Kopš 2012. gada viņa trenējas pie trenera Mihaja Strojas.
Viņas pirmais ievērojamais rezultāts bija bronzas medaļa Eiropas kadetu čempionātā Sarajevā. 2016. gadā viņa ieguva sudraba medaļu Eiropas čempionātā Rīgā, pēc tam, kad finālā zaudēja Azerbaidžānas pārstāvei Marijai Stadņikai. Pēc mēneša viņš atkal ierindojās otrajā vietā pirmsolimpiskajā turnīrā Zreņaninā, kvalificējoties 2016. gada vasaras olimpiskajām spēlēm. Olimpiskajā turnīrā viņa pirmajā kārtā zaudēja Indijas cīkstonei Vinešai Phogatai.
Savainojuma dēļ 2019. gadā viņš nevarēja sacensties Eiropas čempionātā, kas aprīlī notika Bukarestē. Bet pēc operācijas un atveseļošanās perioda viņa piedalījās pasaules čempionātā Kazahstānā, kur ieguva sudraba medaļu 50 kg kategorijā un kvalificējās Tokijas olimpiskajām spēlēm.
Rasmuss Megi
Rasmuss Megi (et; dzimis Tartu) ir Igaunijas vieglatlēts, startē [[400 metru barjerskrējiens|400 m
barjerskriešanas]] sacensībās, [[2014. gada Eiropas čempionāts vieglatlētikā|2014. gada Eiropas čempionāta]] sudraba medaļas ieguvējs, triju olimpisko spēļu dalībnieks. Trīs reizes atzīts par Igaunijas gada sportistu (2014, 2016, 2021).
Karjera
Pirmo reizi piedaloties Eiropas čempionātā, 2012. gadā Helsinkos iekļuva finālā un ieņēma 5. vietu. 2012. gadā Londonā debitēja arī vasaras olimpiskajās spēlēs. Priekšskrējienā distanci veica 50,05 sekundēs, bet pusfinālam nekvalificējās.
2013. gada Eiropas U-23 čempionātā Tamperē izcīnīja bronzas medaļu. Tajā pašā gadā Maskavā pirmo reizi piedalījās Pasaules čempionātā pieaugušajiem, iekļuva pusfinālā un ierindojās 16. vietā. 2014. gada Eiropas čempionātā Cīrihē izcīnīja sudraba medaļu, piekāpjoties tikai Karīmam Huseinam no Šveices.
Riodežaneiro iekļuva finālā un ar jaunu Igaunijas rekordu (48,40) ieņēma sesto vietu. , kas risinājās 2021. gadā Tokijā, atkal iekļuva finālā un ieguva septīto vietu, arī labojot Igaunijas rekordu (48.11).
Turku pirmo reizi 400 m/b distanci veica ātrāk par 48 sekundēm, sev piederošo Igaunijas rekordu uzlabojot līdz 47,82 s. 2022. gadā Jūdžīnā pirmo reizi iekļuva Pasaules čempionāta finālā, tajā finišēja astotajā vietā. 2023. gada Eiropas spēlēs ieguva sudraba medaļu.
Privātā dzīve
Viņa abi vecāki Anne un Taivo Megi arī ir nodarbojušies ar vieglatlētiku, vēlāk kļuvuši par vieglatlētikas treneriem. Rasmusa Megi māsa Marisa arī bijusi vieglatlēte, specializējās 400 metru distancē, vairākas reizies pārstāvējusi Igauniju Eiropas čempionātā un citās starptautiskās sacensībās. Viņa pusmāsa Kadri Juka ir vingrotāja.
Išima
Išima (ru) jeb Esila (kk) ir Sibīrijas upe, Irtišas kreisā krasta pieteka Kazahstānā un Krievijas Federācijā (Tjumeņas un Omskas apgabalā). Išimas garums ir 2450 km. Tās baseins ir 177 000 km². Upes izteka atrodas Kazahstānas augstienē, tālāk tā plūst uz rietumiem, bet pēc tam pagriežas uz ziemeļiem. Lielākā pilsēta upes krastos ir Kazahstānas galvaspilsēta Astana.
Aļona Kartašova
Biogrāfija
Aļona Kartašova piedzima 1982. gadā Angarskā. Ar sportu viņa nodarbojās kopš agras bērnības, sevišķu vērību pievēršot brīvajai cīņai. Trenējās Angarskas cīņas skolā "Pobeda". Viņas pirmie treneri bija V. Zaicevs un N. Perevalovs.
1998. gadā Kartašova iekļuva nacionālajā izlasē un pārcēlās uz dzīvi Maskavā, līdz ar to radās iespēja piedalīties augstākā līmeņa sacensībās. Viņa sekmīgi cīnījās 2002. gada Pasaules čempionātā Halkidā un kļuva par čempioni svara kategorijā līdz 63 kg. Pēc tam ar panākumiem startēja arī vairākos Eiropas čempionātos — 2004., 2006. un 2008. gadā kļuva par čempioni, bet 2007. gadā bija otrā.
2008. gadā Aļona Kartašova sekmīgi piedalījās atlases sacensībās un iekļuva Krievijas olimpiskajā izlasē. Olimpiskajās spēlēs Pekinā viņa finālcīņā zaudēja spēcīgajai japāņu cīkstonei Kaori Ičo un ieguva sudraba medaļu. Pēc olimpiādes viņa piedalījās vēl divos Eiropas čempionātos un abos izcīnīja medaļas: 2009. gadā Viļņā sudraba, 2010. gadā Baku bronzas. Dalība 2010. gada pasaules čempionātā ir neveiksmīga, viņa zaudēja jau pirmo cīņu un palika 14. vietā. 2011. gadā Kartašova piedalījās Pasaules kausa sacensībās un ieņēma 6. vietu. Sportisti vajāja traumas, viņa pārtrauca piedalīties sacensībās un kļuva par Krievijas izlases treneri, kas atbildīga par darbu ar reģioniem.
51. autobusu maršruts (Ščecina)
51. autobusu maršruts ir Ščecinas sabiedriskā transporta autobusu maršruts, kas kursē no Hugona Kollontaja ielas (Kołłątaja) līdz Glemboke (Głębokie). Šis maršruts izveidots 1955. gadā.
Darbdienās pa 51. autobusu maršrutu kursē 5 autobusi, bet brīvdienās — 5 autobusi. 51. autobusu maršrutu apkalpo "SPA Klonowica" autobusu depo.
Maršruts
Hugona Kollontaja iela, Ādama Asnika iela, Elīzas Ožeškovas iela, Zigmunda Krasiņska iela, Hožovas iela un Medu iela.
Virzienā Glemboke — Kollontaja autobusi brauc pa šādām ielām: Medu iela, Hožovas iela, Zigmunda Krasiņska iela, Elīzas Ožeškovas iela, Boguhvala iela, Ādama Asnika iela un Hugona Kollontaja iela.
Pieturvietas
8. tramvaju maršrutā pavisam kopā ir 27 pieturas. Virzienā Kollontaja — Glemboke ir 14 pieturas, bet virzienā Glemboke — Kollontaja ir 13 pieturas.
Srīdēvi
Srīdēvi (ta, Srītēvi, te, Śrīdēvi, en, dzimusi, mirusi ) bija Indijas aktrise. Viņa tiek uzskatīta par Indijas kino pirmo sieviešu superzvaigzni. Karjeras laikā filmējusies vairāk nekā 300 kinofilmās. Sākotnēji filmējās tamilu filmās, vēlāk arī hindi, telugu, malajālamas un kannadu filmās.
1991. gada FIFA Pasaules kauss sievietēm
1991. gada FIFA Pasaules kauss sievietēm bija pirmais FIFA Pasaules kauss sievietēm. Tas norisinājās Ķīnā, laika posmā no 16. līdz 30. novembrim. Par Pasaules kausa uzvarētāju kļuva ASV izlase, kas finālā uzvarēja Norvēģijas izlasi.
Pasaules kausa finālturnīrā piedalījās 12 valstsvienības.
Monte Moriss
Monte Roberts Moriss (en; dzimis Grandrepidsā Mičiganas štatā) ir amerikāņu basketbolists, spēlē saspēles vadītāja pozīcijā. 2022. gadā pārstāv Nacionālās basketbola asociācijas (NBA) klubu Vašingtonas "Wizards".
Karjera
Augstskolu basketbolā pārstāvēja NCAA komandu Aiovas Štata Universitātes "Cyclones". Nospēlēja universitātē visas četras sezonas, dodamies laukumā komandas starta pieciniekā visās spēlēs katrā no aizvadītajām sezonām izņemot pirmo.
NBA
2017. gada NBA draftā viņu Denveras "Nuggets" izraudzījās ar kopējo 51. numuru otrajā kārtā. Savā pirmajā sezonā "Nuggets" sastāvā piedalījās tikai trīs spēlēs, pārsvarā spēlējot G Līgas komandā Riograndes "Valley Vipers".
Pēc piecām sezonām "Nuggets" 2022. gada jūlijā M. Moris kopā ar Vilu Bārtonu tika aizmainīts uz Vašingtonas "Wizards" maiņas darījumā pret Kentaviusu Koldvelu-Poupu un Išu Smitu. Tāpāt kā pēdējā sezonā "Nuggets" sastāvā, arī "Wizards" M. Moriss lielākoties devās laukumā kā pirmā piecinieka spēlētājs.
Pekinas konvencijas
Pekinas konvencijas ( — Běijīng Tiáoyuē,, , ) bija starptautisku līgumu kopa, ko 1860. gada 18. oktobrī Ķīnas impērija bija spiesta parakstīt pēc zaudētajiem Opija kariem.
Ķīnas impērija apņēmās ratificēt 1858. gada Tiaņdzjiņas līgumu un atvērt ārzemju kuģiem izmantot Ķīnas ostas. Britu impērija ieguva kontroli ne tikai pār Honkongas salu, bet arī pār Kouluņas pussalu. Līgumu ar Krievijas impēriju parakstīja 14. novembrī, Ķīna piekrita ratificēt Aigunas līgumu un atteicās no Usūrijas (tagadējā Piejūras novada), kurā Krievijas impērija 1869. gadā nodibināja Vladivostokas ostu.
Vikipēdija esperanto
Vikipēdija esperanto (eo) ir bezmaksas tīmekļa enciklopēdijas Vikipēdijas versija esperanto. Sākumlapa tika izveidota. 2019. gadā izveidoto rakstu skaits Vikipēdijas esperanto versijā pārsniedza 258 tūkstošus. Tā ir lielākā Vikipēdija kādā no mākslīgajām valodām. Aptuveni piektā daļa (20%) no Vikipēdijas esperanto papildinātājiem ikdienā dzīvo Vācijā. Aptuveni pa 10% no papildinātājiem ir no Francijas, Spānijas un Rumānijas.
Mērinstruments
Mērinstruments (mērrīks, mērlīdzeklis) ir rīks, ar kuru veic mērīšanu. Mērinstrumenta jēdziens ietver sevī etalonus (paraugus, standartus), ar kuriem mērāmais objekts tiek salīdzināts un kuri darbojas, tas ir, uzrāda fizikālo lielumu skaitliskās vērtības (mērskaitļus ar mērvienībām), bez enerģijas patēriņa, un mēraparātus (mērierīces, mēriekārtas), kuru darbību nodrošina tiem pievadītā enerģija.
Iegūstamie mērījumi
Tiešie mērījumi ir lielumu skaitlisko vērtību nolasīšana no mērinstrumenta. Par netiešiem mērījumiem sauc lielumu vērtības, kuras iegūst ar aprēķiniem, izmantojot tiešo mērījumu un / vai citu netiešo mērījumu vērtības. Netieša mērījuma vērtība ir funkcija y, kas atkarīga no citām tieši vai netieši izmērītām lielumu vērtībām :
.
Teorētiskās kļūdu izteiksmes
Jebkuram mērījumam neizbēgami piemīt kļūda. Kļūdas skaitliskā izteiksme ļauj novērtēt mērinstrumenta precizitāti.
Absolūtā kļūda:
,
kur \Delta ir mērījuma kļūda (mērāmā lieluma mērvienībās), x_m ir izmērītais lielums, x ir mērāmā lieluma patiesā vērtība.
Reducētā kļūda:
Relatīvā kļūda:
(var pareizināt ar 100%).
Mērinstrumenta kļūda
Par mērinstrumenta kļūdu sauc sistemātisko kļūdu, kas saistīta ar mērinstrumenta ierobežoto precizitāti. Tās vērtība un zīme nav tieši zināma, taču tās raksturošanai lieto mērinstrumenta pamatkļūdu \delta, ievērojot augsto varbūtību, ka mērinstrumenta kļūda nepārsniedz \delta vērtību. Pamatkļūdu nosaka atkarībā no par mērinstrumentu pieejamās informācijas:
Tiešo mērījumu kļūdas
Tikko aprakstītajās formulās (skatīt apakšsadaļu "Teorētiskās kļūdu izteiksmes") tiek izmantots mērāmā lieluma patiesās vērtības jēdziens, kurš īstajos mērīšanas un rezultātu apstrādes apstākļos nav pielietojams, tāpēc kļūdu aprēķināšanā izmanto izmērīto lielumu vidējās vērtības. Kļūdu aprēķins ir vērsts uz relatīvās kļūdas iegūšanu, jo tieši relatīvā kļūda raksturo mērījumu precizitāti, un tiešajiem mērījumiem aprēķina gaita tā ir šāda:
Aprēķināto rezultātu pieraksta šādā veidā: [mērvienības], pie \beta=... un  %.
Netiešo mērījumu kļūdas
Netiešo mērījumu kļūdu aprēķina secība:
Aprēķināto rezultātu pieraksta šādā veidā: [mērvienības], pie \beta=... un  %.
Ibn Saūds
Abdelazīzs bin Abd ar Rahmāns bin Faisals Al Saūds (, ʿAbd al-ʿAzīz b. ʿAbd ar-Raḥmān b. Faiṣal Āl Saʿūd; dzimis, miris ) bija musulmaņu reliģiskais līderis, Saūda Arābijas pirmais monarhs, valsts dibinātājs. Uzsāka valstī esošās naftas izmantošanu.
Saūdi valdīja lielākajā daļā Arābijas no 1780. līdz 1880. gadam, taču pēc tam viņus izdzina konkurenti — Rašīdi. Saūdi devās trimdā uz Kuveitu. 1901. gadā 21 gada vecumā Ibn Saūds sāka agrāk piederējušo zemju atgūšanu. Pēc trīs desmitgažu ilgiem iekarojumiem kļuva par valdnieku gandrīz visā Arābijas centrā. Apvienoja Saūda Arābijas valstī visas savā pārvaldībā esošās domīnijas.
Bija vairāku desmitu bērnu tēvs, bija 45 dēli. Visu nākamo Saūda Arābijas monarhu tēvs.
Nikolass Ročs
Nikolass Ročs (en; dzimis ) ir bijušais Īrijas šosejas riteņbraucējs. Ročs divkārt uzvarējis Īrijas čempionātā grupas braucienā, kā arī divos Vuelta a España posmos (2013. un 2015. gadā). Trīs reizes pārstāvējis Īriju Olimpisko spēļu grupas braucienā. Tāpat divas reizes finišējis Vuelta a España kopvērtējuma pirmajā desmitniekā.
2021. gada septembrī noslēdza profesionāļa karjeru.
SC Beira-Mar
SC Beira-Mar (pt) ir Portugāles futbola klubs no Aveiru pilsētas.
Magnuss Johans fon Bergs
Magnuss Johans fon Bergs (de,, 1719—1784) bija Krievijas impērijas vadošais ģenerālis (генерал-аншеф).
Nikolass Ročs
Sasniegumi lielajās tūrēs
Piezīme: IZST — izstājās
Privātā dzīve
Nikolasa Roča tēvs ir panākumiem bagātais riteņbraucējs Stīvens Ročs, bet viņa brālēns ir Denjels Mārtins. Vēl vairāki radinieki ir bijuši profesionāli riteņbraucēji.
Magnuss Johans fon Bergs
Dzīvesgājums
Septiņgadu kara laikā pēc Kunersdorfas kaujas 1759. gadā paaugstināts par ģenerālmajoru, 1762. gadā par ģenerālleitnantu. Viņa tālaika padotais Aleksandrs Suvorovs ģenerāli Bergu vēlāk atkārtoti dēvējis par savu skolotāju. Pēc kara beigām 1763. gadā darbojās armijas reorganizācijas komisijā. Krievu—turku kara (1768—1774) laikā komandēja Krievijas impērijas armijas korpusu Krimas frontē, uzvarēja 1772. gada kaujā pie Kefas. 1773. gadā viņu paaugstināja par vadošo ģenerāli (general-en-chef).
Miris 1784. gada 9. augustā Vīlandes apriņķa Holstres muižā (Holstfershof).
Olga Žanibekova
Olga Žanibekova (kk; dzimusi ) ir bijusī kazahu brīvā stila cīkstone, 2008. gada vasaras olimpisko spēļu dalībniece.
Biogrāfija
Sākumā Olga Žanibekova apguva džudo, ar cīņu nodarbojās kopš 2002. gada. Viņas treneris bija Kazahstānas Nopelniem bagātais treneris Tagabergens Seitovs. Viņā strādā par Aktobes reģionālās specializētās bērnu un jauniešu olimpisko rezervju skolas direktora vietnieci.
Francis Lācis
Francis Gustavs Lācis (dzimis Rīgā) ir latviešu basketbolists, spēlē spēka uzbrucēja pozīcijā. 2023. gadā pārstāv Latvijas Basketbola līgas (LBL) klubu "Rīgas Zeļļi". Iepriekš spēlējis NCAA Oral Roberts universitātē, kā arī Nīderlandē. Nodarbojas arī ar 3x3 basketbolu, Latvijas izlases sastāvā uzvarēja 2023. gada Eiropas spēlēs.
Olga Žanibekova
Sporta karjera
2005. un 2006. gadā viņa izcīnīja Āzijas čempionāta bronzas medaļas. 2007. gadā viņa ieguva Āzijas čempionāta sudraba medaļu un pasaules čempionāta bronzas medaļu. 2008. gadā viņa piedalījās Pekinas olimpiādē, bet ieguva tikai 13. vietu. 2010. gadā viņa atkal izcīnīja Āzijas čempionāta bronzas medaļu.